جمهور باشقانی رجب طیب اردوغان کؤرفز اؤلکه‌لرینه ائتدیگی رسمی سفرین اوچونجو دایاناجاغی قطرده‌دیر.
پایتاخت دوحه-ده قطر انرژی و صنایع ناظیری  محمد الساده، قطرین تورکیه‌ده کی بویوک ائلچیسی سالم مبارک الشافعی، تورکیه‌نین قطرده کی بویوک ائلچیسی احمد دمیروک ایله بویوک ائلچیلیک چالیشانلاری طرفیندن قارشی‌لانان جمهور باشقانی اردوغان اولجه قطرین سابیق امیری شیخ حمد بن خلیفه آل ثانی ایله گؤروشدو.
جمهور باشقانی اردوغان بو گون ایسه قطر امیری شیخ تمیم بن حمد بن خلیفه آل ثانی ایله گؤروشه‌جک. باش-باشا و هئیتلرآراسی گؤروش‌لردن سونرا اردوغان قطردن آیریلا‌جاق.
سفر دسامبر آییندا ترابزون-دا کئچیریلن تورکیه-قطر یوکسک استراتژی کومیته ایکینجی توپلانتی‌سی‌نین سونرا  رئاللاشیر.
کومیته‌نین ایلک ایجلاسی، 2015-جی ایلین دسامبر آییندا قطرین پایتاختی دوحه-ده کئچیریلمیشدی.
قئید ائدک کی، قطر سفری زامانی رجب طیب اردوغانلا بیرلیکده خانیمی امینه اردوغان، باش قرارگاه رئیسی ژنرال  حولوسی آکار، خاریجی ایشلر ناظیری مولود چاووش اوغلو، ایقتیصادیات ناظیری نیهات زیبکجی، انرژی و طبیعی قایناق‌لار ناظیری برات آلبایراک، میللی مدافعه ناظیری فیکری ایشیق و میللی کشفیات تشکیلاتی نین مستشاری هاکان فیدان دا وار.
